钦定古今图书集成/明伦汇编/官常典/第687卷 > 杨宏中 林仲麟 张衜 蒋傅 周端朝
## 钦定古今图书集成/明伦汇编/官常典/第687卷 > 杨宏中 林仲麟 张衜 蒋傅 周端朝

按《宋史》本传：“宏中，字充甫，福州人。弱冠补国子生。孝
宗崩，光宗以疾不能执丧。时赵汝愚知枢密院，奏请
太皇太后迎立宁宗于嘉邸，以成丧礼，朝野晏然。遂
命汝愚为右丞相，登进耆德及一时知名之士，有意庆历、元祐之冶。韩𠈁胄窃弄国柄，引将作监李沐为
右正言，首论罢汝愚。中丞何澹、御史胡纮章继上，窜”
汝愚永州，国子祭酒李祥、博士杨简连疏救争，俱被
斥。宏中曰：“师儒能辨大臣之冤，而诸生不能留师儒
之去，于谊安乎？”众莫应，独林仲麟、徐范、张衜、蒋傅、周
端朝五人愿预其议。遂上书曰：“自古国家祸乱之由，
初非一道。惟小人中伤君子，其祸尤惨。君子登庸，杜
绝邪枉，要其处心，实在于爱君忧国。小人得志，仇视
正人，必欲空其朋类，然后可以肆行而无忌。”于是人
主孤立，而社稷危矣。党锢敝汉，朋党乱唐，大率由此。
元祐以来，邪正交攻，卒成靖康之变，臣子所不忍言，
而陛下所不忍闻也。臣窃见近者谏臣李沐论前宰
相赵“愚数谈梦兆，擅权植党，将不利于陛下。以此
加诬，实不其然。”汝愚乞去，中外咨愤，而言者以为父
老懽呼，蒙蔽天听，一至于此。章颖力辨其非，首遭斥
逐，闻者已骇。既而祭酒李祥、博士杨简相继抗论，毅
然求去。告假几月，善类皇皇。一旦有外补之命，言者
恶其扶植正论，极力抵排，同日报罢，六馆之士为之
愤惋涕“泣。今李沐自知邪正之不两立，而公议之不
直己也，乃欲尽去正人以便其私，于是托朋党以罔
陛下之听。臣谓二人之去若未足惜，殆恐君子小人
消长之机于此一判，则靖康已然之监，岂堪复见于
今日邪？陛下厉精图政，方将正三纲以维人心，采群
议以定国是，遽听奸回，概疑善类，此臣等之所未谕
也。臣愿陛下鉴汉、唐之祸，惩靖康之变，精加宸虑，特
奋睿断，念汝愚之忠勤，察祥简之非党，灼李沐之回
邪，明示好恶，旌别淑慝，窜李沐以谢天下，还祥简以
收士心，臣虽身膏鼎镬，实所不辞。”书奏不报，则缴副
封于台谏、侍从。𠈁胄大怒，坐以不合上书之罪，六人
皆编置，以宏中为首，将窜之岭南。中书舍人邓驲上
书救之，不听。右丞相余端礼拜于榻前，至数十，丐免
远徙。上恻然许之，乃送太平州编管，天下号为“六君
子。”明年，移福州听读。嘉泰三年，宁宗幸学，特旨放还。
开禧元年，宏中登进士第，教授南剑州太守。余嵘，故
相端礼子，与之相得甚懽。𠈁胄诛，先以言得罪者，悉
加褒录。嘉定元年，特迁宏中一秩，亦不拜。六年，以嵘
与汪逵、赵彦橚荐，授户部架阁，俄迁太学正。八年夏
旱，上封事，指切无隐。迁武学博士，改宣教郎。时谏官
应武论一学官，宏中季试策士及其故，武闻而衔之。
秋戊祀武成王，祭酒行事。故事，博士摄亚献，至是不
命宏中，宏中白于祭酒。于是武劾宏中与同列竞，且
谓其激矫不自爱，遂通判潭州。以亲老请祠，差知武
冈军，未受，卒，年五十三。端朝字子静，嘉定三年试礼
部第一，终刑部侍郎兼侍讲。衜，字用叟，以父任补官。
有二子，与端朝同登进士第。仲麟，字景仲，傅，字象夫，
久居学校，忠鲠有闻，咸以不偶死。范自有傅。